Na osnovu člana 38 stav 1 tačka 29 Zakona o lokalnoj samoupravi (,,Sl. list CG”, br. 02/18), člana 17 stav 2 i člana 23 stav 1 Zakona o zaradama zaposlenih u javnom sektoru (,,Sl. list CG”, br. 16/16, 83/16, 21/17, 42/17, 12/18, 39/18, 42/18) i člana 48 stav 1 tačka 2 Statuta Glavnog grada (,, Sl. list RCG - Opštinski propisi”, br. 28/06 ,,Sl. list CG - Opštinski propisi”, br. 39/10, 18/12, 38/17), Skupština Glavnog grada, uz prethodnu saglasnost Ministarstva finansija br. _______________ od ___________ 2018. godine, na sjednici održanoj dana __________ 2018. godine, donijela je

ODLUKU
o zaradama lokalnih službenika i namještenika u Glavnom gradu

Član 1
Ovom odlukom utvrđuju se koeficijenti za zarade lokalnih službenika i namještenika u Glavnom gradu (u daljem tekstu: zaposleni), dodatak za obavljanje poslova na određenim radnim mjestima i druga pitanja od značaja za ostvarivanje ovih prava u skladu sa zakonom kojim se uređuju zarade zaposlenih u javnom sektoru.
Član 2
Svi izrazi upotrijebljeni u ovoj odluci u muškom rodu podrazumijevaju iste takve izraze za fizička lica u ženskom rodu.

Član 3
Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, pojedina zvanja u lokalnoj upravi i Službi skupštine raspoređuju se u sljedeće grupe poslova i izražavaju se u koeficijentima i to:

				
Kategorizacija	Zvanja	Grupa poslova C	Koeficijent	
radnih mjesta		Podgrupa		
Visoki rukovodni kadar				
Nivo 1	
-	sekretar sekretarijata
-	direktor direkcije
-	direktor uprave                                  4           15.56
-	glavni gradski arhitekta                                             

Nivo 2

-	načelnik Komunalne policije
-	komandir Službe zaštite i spašavanja            7           14.70                 
-	načelnik Komunalne inspekcije
-	rukovodilac Službe za unutrašnju reviziju 

Nivo 2	
-	rukovodilac službe koja vrši zajedničke i stručne                    
poslove za potrebe Glavnog grada (rukovodilac
Službe za međunarodnu saradnju, direktor
Centra za informacioni sistem, rukovodilac Službe            9        13.83
za javne nabavke, rukovodilac Službe za odnose sa 
javnošću,direktor Službe za zajedničke poslove) 
-	pomoćnik glavnog administratora                       
-	menadžer	

                 Nivo 3	-	pomoćnik sekretara sekretarijata
-	pomoćnik direktora direkcije                         12      11.67
-	pomoćnik direktora uprave                                                                                                
-	zastupnik imovinsko-pravnih interesa Glavnog grada                  
                             	
	-	zamjenik komandira Službe zaštite i spašavanja,  
-	pomoćnik načelnika Komunalne policije, 
-	pomoćnik načelnika Komunalne inspekcije,                                                                                              
-	pomoćnik rukovodioca službe koja vrši zajedničke                   
i stručne poslove za potrebe Glavnog grada (pomoćnik 
direktora Centra za informacioni sistem, 
pomoćnik rukovodioca Službe za javne nabavke,                13     10.81
pomoćnik rukovodioca Službe glavnog 
gradskog arhitekte, pomoćnik direktora 
Službe za zajedničke poslove)  	
Ekspertsko-rukovodni kadar	   Zvanja	Grupa poslova D Podgrupa	Koeficijent	
Nivo 1	
-	glavni inspektor,	3	9.4	
	-	glavno ovlašćeno službeno lice,			
	-	šef područne jedinice službe komunalne policije			
				
Nivo 2	načelnik, rukovodilac i drugo odgovarajuće zvanje 

šef kabineta gradonačelnika
	1

2
	9.4

9.4
	
Nivo 3	 šef, koordinator 	4	8.5	
	 ili drugo odgovarajuće zvanje			
				
Ekpertski kadar				
Nivo 1	samostalni savjetnik I,	7-9	7.4	
	inspektor I, ovlašćeno službeno			
	lice I, viši unutrašnji revizor			
	samostalni savjetnik II, inspektor II,	10-12	7.2	
	ovlašćeno službeno lice II, stariji			
	unutrašnji revizor			
	samostalni savjetnik III, inspektor III, ovlašćeno službeno lice III, mlađi unutrašnji revizor	13-15	7	
Nivo 2	viši savjetnik I	16	6.5	
	viši savjetnik II	17	6.1	
	viši savjetnik III 	18	5.9	
Nivo 3	savjetnik I	19	5.5	
	savjetnik II	20	5.1	
	savjetnik III	21	4.8	

Nivo 4	saradnik I                                 	21a	4.6	
	saradnik II	21b	4.4	
	saradnik III	21c	4.2	
Izvršni kadar				
Nivo 1	samostalni referent	22	4.1	
Nivo 2	viši referent, 
komunalni policajac	23	3.8	
Nivo 3	referent
vatrogasac- spasilac	24
20	3.5
5.1	
Namještenici				
Nivo 1	viši namještenik I	25	3.1	
Nivo 2	viši namještenik II	25a	2.9	
Nivo 3	namještenik	26	2.6	

Član 4
Zaposlenom na određenom radnom mjestu na kome se poslovi obavljaju u zvanju u okviru kategorije ekspertski i izvršni kadar i u zvanju namještenika utvrđuje se dodatak na osnovnu zaradu u procentu do 15 %.
Zaposlenom na radnom mjestu na kome se poslovi obavljaju u zvanju šef, koordinator ili drugo odgovarajuće zvanje, dodatak na osnovnu zaradu utvrđuje se u procentu do 5%.
Izuzetno od odredbe stava 1 i 2 ovog člana, dodatak na osnovnu zaradu utvrđuje se zaposlenom u posebnom procentu na sledećim radnim mjestima:
   1. Komunalna inspekcija:
      - Rukovodilac sektora za inspekcijski nadzor do 5%,
      - Inspektor do 25%.
   2. Sekretarijat za planiranje prostora i održivi razvoj:
      - Kurir do 30 %.
   3. Sekretarijat za preduzetništvo:
      - Inspektor do 25%.
   4. Sekretarijat za lokalnu samoupravu:
      - Samostalni referent za poslove mjesnih zajednica do 25%,
      - Upisničar za ovjeru prepisa, potpisa i rukopisa do 25%,
      - Kurir do 30%.
   5. Direkcija za imovinu:
      - Kurir do 30 %.
   6. Sekretarijat za komunalne poslove:
      - Kurir do 30%.
   7. Sekretarijat za saobraćaj: 
      - Kurir do 30%.
   8. Uprava lokalnih javnih prihoda:
      - Inspektor do 25%.
   9. Služba zaštite i spašavanja:
            - Komandir Službe zaštite i spašavanja 10%,
            - Zamjenik komandira Službe zaštite i spašavanja 10%,
      - Komandir Spasilačko-vatrogasne jedinice  30% (20% + 10%),
      - Komandir odjeljenja u Spasilačko-vatrogasnoj jedinici 30% (20% + 10%),
      - Vođa grupe – spasilac 30% (20% + 10%),
      - Spasilac-vatrogasac 30% (20% + 10%),
      - Mlađi spasilac-vatrogasac 30% (20% + 10%).

   10. Komunalna policija:
      - Rukovodilac sektora za poslove održavanja komunalnog reda i vršenje 
       komunalnog nadzora do 5%,
      - Komunalni policajac u okviru ekspertskog kadra do 25%,
		- Komunalni policajac u okviru izvršnog kadra do 30%, 	
      - Kurir do 30%.
   11. Služba glavnog administratora:
      - Ovlašćeni službenik za vođenje drugostepenog upravnog postupka do 25%
   12. Služba za zajedničke poslove:
      - Arhivar-upisničar do 25%
      - Kurir do 30%.

Dodatak na zaradu iz ovog člana utvrđuje se rješenjem o zaradi.

Član 5
Organ uprave nadležan za poslove Budžeta vodi evidenciju o zaradama lokalnih službenika i namještenika u skladu sa zakonom kojim se uređuju zarade zaposlenih u javnom sektoru.

Član 6
Početkom primjene ove odluke prestaje da važi Odluka o zaradama lokalnih službenika i namještenika u Glavnom gradu ("Sl. list CG - Opštinski propisi", br. 23/16, 08/17, 37/17).

Član 7
Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi", a primjenjivaće se od 01.januara 2019. godine. 

Broj:_________________
Podgorica, ___________  2018. godine

SKUPŠTINA GLAVNOG GRADA
								     Predsjednik Skupštine,
								        dr Đorđe Suhih 

O b r a z l o ž e nj e :

PRAVNI OSNOV za donošenje ove odluke sadržan je u članu 38 stav 1 tačka 29 Zakona o lokalnoj samoupravi (,,Sl. list CG”, br. 02/18) kojim je propisano da Skupština donosi odluku o zaradama lokalnih službenika i namještenika, zatim u članu 17 stav 2 i članu 23 stav 1 Zakona o zaradama zaposlenih u javnom sektoru (,,Sl. list CG”, br. 16/16, 83/16, 21/17, 42/17, 12/18, 39/18, 42/18) kojima je propisano da se radna mjesta, način ostvarivanja prava i iznos dodatka iz stava 1 ovog člana za lokalne službenike i zaposlene u ustanovi čiji je osnivač lokalna samouprava utvrđuju propisom nadležnog organa lokalne samouprave uz saglasnost Ministarstva i da se koeficijenti za zarade zaposlenih u lokalnom sektoru utvrđuju u okviru Grupe poslova C i D iz člana 22 stav 1 ovog zakona, aktom nadležnog organa lokalne samouprave, uz prethodno pribavljenu saglasnost Ministarstva i članu 48 stav 1 tačka 2 Statuta Glavnog grada (,,Sl. list RCG - Opštinski propisi”, br.28/06 ,,Sl. list CG - Opštinski propisi”, br. 39/10, 18/12, 38/17) kojim je propisano da Skupština donosi propise i druge opšte akte.  

RAZLOG ZA DONOŠENJE ove odluke sadržan je u potrebi njenog usklađivanja sa Zakonom o lokalnoj samoupravi (,,Sl. list CG“, br. 02/18), Zakonom o izmjenama i dopunama Zakona o zaradama zaposlenih u javnom sektoru (,,Sl. list CG“, br. 42/18) i Odlukom o organizaciji i načinu rada uprave Glavnog grada (,,Sl. list CG – Opštinski propisi“, br. 38/18). 

OBRAZLOŽENJE POJEDINIH ODREDBI:

U članu 1 regulisan je predmet uređivanja odluke u skladu sa Pravno-tehničkim pravilima za izradu propisa u smislu utvrđivanja koeficijenta za zarade lokalnih službenika i namještenika u Glavnom gradu, dodatka za obavljanje poslova na određenim radnim mjestima i nadležnosti i načina vođenja evidencije zarada u Glavnom gradu. Zakonom o zaradama zaposlenih u javnom sektoru u potpunosti je uređen način utvrđivanja i ostvarivanja prava na zaradu, naknadu zarade i druga primanja zaposlenih u javnom sektoru, način obezbjeđivanja sredstava, ovlašćenje za donošenje rješenja o ostvarivanju tih prava i sl, te su ovom odlukom uređena samo ona pitanja za koja je zakon dao izričit pravni osnov i definisao opseg te regulative.
Članom 2 utvrđen je princip rodne ravnopravnosti po pitanju izraza koji su u ovoj odluci upotrijebljeni za fizička lica u muškom rodu, u skladu sa članom 11 Zakona o rodnoj ravnopravnosti kojim je propisano da opština, Glavni grad i Prijestonica, u okviru svojih nadležnosti, podstiču i ostvaruju rodnu ravnopravnost, odnosno preduzimaju mjere i aktivnosti od značaja za ostvarivanje rodne ravnopravnosti. 
U članu 3 se pojedina zvanja lokalnih službenika i namještenika raspoređuju u grupe poslova C i D u skladu sa članom 23 stav 1 Zakona o zaradama zaposlenih u javnom sektoru i izražavaju koeficijentima zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla. 
Polaznu osnovu za utvrđivanje zarada predstavlja princip ujednačenosti zarada u javnom sektoru za rad na istim ili sličnim poslovima i radnim mjestima koji zahtijevaju isti nivo, odnosno podnivo kvalifikacija obrazovanja u skladu sa članom 5 stav 1 tačka 1 Zakona o zaradama zaposlenih u javnom sektoru.  Primjenom tog principa koeficijent sekretara sekretarijata, direktora direkcije i direktora uprave koji rukovode organom lokalne uprave Glavnog grada utvrđen je u Grupi poslova C, Pogrupa 4 i iznosi 15,56. 
Navedena zvanja su članom 102 stav 2 tačka 1 Zakona o lokalnoj samoupravi raspoređena u kategoriju visokog rukovodnog kadra – nivo 1 i po obimu posla, uslovima sticanja i koeficijentu izjednačena su sa zvanjem generalnog direktora u ministarstvu. 
Naime, generalni direktor, kao visoki rukovodni kadar, rukovodi i organizuje rad u jednoj ili više organizacionih jedinica ministarstva. Uslovi za sticanje zvanja generalnog direktora propisani su članom 24 Zakona o državnim službenicima i namještenicima na istovjetan način kao i uslovi za starješinu organa iz člana 102 stav 2 tačka 1 Zakona o lokalnoj samoupravi i to: VII1 nivo kvalifikacije obrazovanja i najmanje tri godine radnog iskustva na poslovima rukovođenja ili osam godina radnog iskustva na istim ili sličnim poslovima u odnosu na poslove radnog mjesta za koje je objavljen konkurs, ako posebnim zakonom nije drugačije propisano.  
Isti koeficijent utvrđen je za zvanje glavnog gradskog arhitekte budući da je članom 102 stav 3 Zakona o lokalnoj samoupravi to zvanje razvrstano u kategoriju visokog rukovodnog kadra, nivo 1. 

Koeficijent načelnika Komunalne policije, komandira Službe zaštite i spašavanja, načelnika Komunalne inspekcije i rukovodioca Službe za unutrašnju reviziju, koji rukovode posebnim službama uprave Glavnog grada, utvrđen je u Grupi poslova C, Podgrupa 7 i iznosi 14.70.  
Zvanja načelnika Komunalne policije, komandira Službe zaštite i spašavanja, načelnika Komunalne inspekcije, rukovodioca Službe za unutrašnju reviziju su članom 102 stav 2 tačka 2, a u vezi sa članom 69 stav 3 Zakona o lokalnoj samoupravi i članom 51 i 52 Odluke o organizaciji i načinu rada uprave Glavnog grada, raspoređena u kategoriju visokog rukovodnog kadra – nivo 2 i, po opisu posla i koeficijentu izjednačena su sa zvanjem starješine organa uprave u sastavu ministarstva. Naime, starješina rukovodi organom koji obavlja poslove izvršavanja zakona i drugih propisa, upravne i stručne poslove u upravnim oblastima kad obim i priroda poslova ne zahtijevaju posebno organizovanje i samostalnost u radu. (član 28 stav 2 Zakona o državnoj upravi). 
Uslovi za sticanje zvanja rukovodioca posebnih službi propisani su različito posebnim zakonima, odnosno članom 52 Odluke o organizaciji i načinu rada uprave Glavnog grada za načelnika Komunalne inspekcije jer je riječ o zvanjima koja su specifična za lokalnu upravu.   
Naime, članom 69 stav 3 Zakona o lokalnoj samoupravi propisano je da se za vršenje specifičnih poslova lokalne uprave obrazuju posebne službe (služba komunalne policije, služba zaštite i spašavanja i druge službe, u skladu sa posebnim zakonom), tj. osim Zakona o zaštiti i spašavanju i Zakona o komunalnoj policiji, te službe uređene su Zakonom o inspekcijskom nadzoru i Zakonom o sistemu unutrašnjih finansijskih kontrola u javnom sektoru. 

Koeficijent rukovodioca službe koja vrši zajedničke i stručne poslove za potrebe Glavnog grada (rukovodilac Službe za međunarodnu saradnju, direktor Centra za informacioni sistem, rukovodilac Službe za javne nabavke, rukovodilac Službe za odnose sa javnošću i direktor Službe za zajedničke poslove), koji rukovode stručnim službama uprave Glavnog grada, utvrđen je u Grupi poslova C, Podgrupa 9 i iznosi 13.83.   
Zvanja rukovodioca Službe za međunarodnu saradnju, direktora Centra za informacioni sistem, rukovodioca Službe za javne nabavke, rukovodioca Službe za odnose sa javnošću i direktora Službe za zajedničke poslove utvrđena su i raspoređena u nivo 2 visokog rukovodnog kadra u skladu sa članom 54, 55, 57, 63 i 64 Odluke o organizaciji i načinu rada uprave Glavnog grada. Po opisu posla i koeficijentu izjednačena su zvanjem pomoćnika starješine samostalnog organa uprave iz člana 24 Zakona o državnim službenicima i namještenicima.  
Naime, članom 81 stav 1 Zakona o lokalnoj samoupravi jasno je propisano da službom koja vrši zajedničke, stručne i druge poslove za potrebe opštine rukovodi rukovodilac službe, ali u članu 102 istog zakona postoji pravna praznina u kategorizaciji tog zvanja. 
Međutim, članom 98 istog zakona propisana je supsidijerna primjena zakona i drugih propisa kojima se uređuje zasnivanje radnog odnosa u državnim organima i prava, obaveze i odgovornosti državnih službenika i namještenika po pitanjima koja ovim zakonom nisu uređena, a odredbom člana 33 stav 2 Zakona o državnim službenicima i namještenicima utvrđeno je da se propisom o osnivanju službe ili stalnog radnog tijela mogu utvrditi i druga zvanja izuzev zvanja utvrđenih zakonom. Navedene odredbe daju nesporan pravni osnov da gradonačelnik svojim organizacionim aktom propiše druga zvanja, uslove za njihovo sticanje, odnosno da ih rasporedi u određenu kategoriju i nivo kada je to zbog prirode posla neophodno i to primjenom člana 99 stav 3 Zakona o lokalnoj samoupravi kojim je propisano da se u organu i službi opštine ne može utvrditi radno mjesto van kategorije i nivoa utvrđenih tim zakonom. 
Isti koeficijent utvrđen je za menadžera primjenom člana 102 stav 4 Zakona o lokalnoj samoupravi kojim je zvanje menadžera razvrstano u kategoriju visokog rukovodnog kadra, nivo 2, kao i za pomoćnika glavnog administratora i to sa pravnim osnovom sadržanim u članu 59 Odluke o organizaciji i načinu rada uprave Glavnog grada kojim je utvrđeno i kategorisano to zvanje. 

Koeficijent pomoćnika starješine organa uprave i zastupnika imovinsko-pravnih interesa Glavnog grada utvrđen je u Grupi poslova C, Podgrupa 12 i iznosi 11.67. 
Zvanje pomoćnika starješine organa raspoređeno je u kategoriju visokog rukovodnog kadra – nivo 3, u skladu sa članom 102 stav 2 tačka 3 Zakona o lokalnoj samoupravi. Zvanje zastupnika imovinsko-pravnih interesa Glavnog grada utvrđeno je i raspoređena u istu kategoriju i nivo u skladu sa članom 46 Odluke o organizaciji i načinu rada uprave Glavnog grada i to shodnom primjenom propisa o državnim službenicima i namještenicima.
Po opisu posla i koeficijentu izjednačena su sa zvanjem pomoćnika starješine organa uprave u sastavu ministarstva. 

Koeficijent pomoćnika rukovodilaca posebnih i stručnih službi utvrđen  je u Grupi poslova C, Podgrupa 13 i iznosi 10.81. 
Ta zvanja raspoređena su u kategoriju visokog rukovodnog kadra – nivo 3, u skladu sa članom 102 stav 2 tačka 3 Zakona o lokalnoj samoupravi. Po opisu posla, uslovima i koeficijentu izjednačena su zvanjem sekretara stalnog radnog tijela Vlade, primjenom posebnih zakona kada su u pitanju pojedini rukovodioci posebnih službi, shodnom primjenom propisa o državnim službenicima i namještenicima i člana 48, 53, 56, 58, 61 i 65 Odluke o organizaciji i načinu rada uprave Glavnog grada.  

Koeficijent glavnog inspektora, glavnog ovlašćenog službenog lica i šefa područne jedinice službe komunalne policije utvrđen je u Grupi poslova D, Podgrupa 3 i iznosi 9.4. 
Navedena zvanja su članom 103 stav 2 tačka 1 i stav 3 Zakona o lokalnoj samoupravi raspoređena u kategoriju ekspertsko-rukovodnog kadra – nivo 1 i po opisu posla, uslovima za njihovo sticanje i koeficijentu izjednačena sa zvanjem glavni inspektor, glavno ovlašćeno službeno lice na državnom nivou. 
Uslovi za obavljanje poslova u zvanju glavni inspektor i glavno ovlašćeno službeno lice propisani su članom 103 stav 2 tačka 1 Zakona o lokalnoj samoupravi, i to: VII1 nivo kvalifikacije obrazovanja i najmanje dvije godine radnog iskustva na poslovima rukovođenja ili sedam godina radnog iskustva na drugim poslovima, a uslovi za šefa područne jedinice propisani su članom 37 stav 1 Zakona o komunalnoj policiji, i to: VII1 nivo nacionalnog okvira kvalifikacija i najmanje tri godine radnog iskustva na poslovima rukovođenja. 
Koeficijent načelnika, rukovodioca i službenika sa drugim odgovarajućim zvanjem i koeficijent šefa kabineta gradonačelnika utvrđen je u Grupi poslova D, Podgrupa 1, odnosno 2 i iznosi 9.4.  
Navedena zvanja su članom 103 stav 2 tačka 2 Zakona o lokalnoj samoupravi raspoređena u kategoriju ekspertsko-rukovodnog kadra – nivo 2 i po opisu posla, uslovima za njihovo sticanje i koeficijentu izjednačena su sa istim zvanjem u Vladi ili ministarstvu, odnosno sa zvanjem šefa kabineta ministra. Ovo u skladu sa članom 71 stav 6 Odluke o organizaciji i načinu rada uprave Glavnog grada kojim je propisano da se kabinet osniva u službi gradonačelnika za vršenje protokolarnih i stručnih i administrativno-tehničkih poslova za ostvarivanje funkcije gradonačelnika.
Koeficijent šefa, koordinatora ili službenika sa drugim odgovarajućim zvanjem utvrđen je u Grupi poslova D, Podgrupa 4 i iznosi 8.5. 
Navedeno zvanje je članom 103 stav 2 tačka 3 Zakona o lokalnoj samoupravi raspoređeno u kategoriju ekspertskog- rukovodnog kadra – nivo 3 i po opisu posla, uslovima za njegovo sticanje i koeficijentu izjednačen je sa zvanjem šefa ili drugog odgovarajućeg zvanja u Vladi i Ministarstvu. 
Koeficijenti za preostala zvanja u kategoriji ekspertskog i izvršnog kadra, kao i za zvanje namještenika raspoređeni su u podgrupe na identičan način kao što je to uređeno na državnom nivou jer je riječ o istim poslovima i istim uslovima zasnivanja radnog odnosa.  Tu su uključena i posebna zvanja i koeficijenti unutrašnjih revizora propisani Uredbom o zvanjima unutrašnjih revizora u javnom sektoru i raspoređivanju u grupu poslova (,,Sl.list CG", br. 36/16), koja su raspoređena, odnosno razvrstana u skladu sa tom Uredbom.  
Izuzetno, zvanje vatrogasac-spasilac članom 105 stav 4 Zakona o lokalnoj samoupravi (,,Sl. list CG", br. 02/18) razvrstano je u  nivo 3 izvršnog kadra, dok je Zakonom o izmjenama i dopunama Zakona o zaradama zaposlenih u javnom sektoru (,,Sl. list CG", br. 42/18) zvanje vatrogasac-spasilac raspoređeno u Grupu poslova D, podgrupa 20 sa koeficijentom 5.1, te je ovom odlukom utvrđen koeficijent iz posebnog zakona primjenom principa lex specialis derogat legi generali. 
Takođe, zvanje komunalni policajac je članom 105 stav 3 Zakona o lokalnoj samoupravi razvrstano u nivo 2 izvršnog kadra, kao i zvanje viši referent. 
U članu 4 utvrđen je dodatak za obavljanje poslova na određenim radnim mjestima u skladu sa članom 17 stav 1 i 2 Zakona o zaradama zaposlenih u javnom sektoru kojim je propisano da dodatak na osnovnu zaradu zaposlenom za obavljanje poslova na određenim radnim mjestima može biti određen u visini do 30% osnovne zarade i da se radna mjesta, način ostvarivanja prava i iznos dodatka iz stava 1 ovog člana za lokalne službenike i zaposlene u ustanovi čiji je osnivač lokalna samouprava utvrđuju propisom nadležnog organa lokalne samouprave, uz saglasnost Ministarstva. 
Polazeći od navedene odredbe, identifikovani su poslovi, odnosno radna mjesta i utvrđen procenat dodatka kao korekcioni faktor za njihovo vredovanje.  
Nadalje, predviđena su određena radna mjesta u organima i službama lokalne uprave na kojima su utvrđeni posebni procenti dodatka na osnovnu zaradu. Riječ je o poslovima koji se obavljaju pod posebnim uslovima u odnosu na druge poslove u istim zvanjima. Uslovi se odnose na težinu posla, pretežno terenski rad, rizike pri njihovom obavljanju, obim posla, zahtjev visoke stručnosti i sl. 
Pored navedenog, članom 46č Zakona o zaštiti i spašavanju (,,Sl. list CG”, br. 13/07, 05/08, 86/09, 32/11, 54/16) propisano je da se zbog posebnih uslova rada, težine i prirode poslova i odgovornosti, komandiru i zamjeniku komandira službe zaštite (imenovana lica), obezbjeđuju  sredstva za zarade uvećana 10%, a vatrogascima – spasiocima najmanje 20% u odnosu na sredstva koja se obezbjeđuju za zarade zaposlenih u organima lokalne uprave. Primjenom ovog zakona utvrđen je dodatak na zaradu komandira i zamjenika komandira službe u procentu od 10%. Zaposlenima u Službi zaštite i spašavanja iz stava 3 tačka 9 aleneja 3-7 ovog člana utvrđen je ukupni dodatak na zaradu od 30 %  koga čini dodatak od 20% primjenom posebnog zakona i dodatak od 10% primjenom Zakona o zaradama zaposlenih u javnom sektoru. 
Takođe je propisano da se dodatak na zaradu utvrđuje rješenjem o zaradi. 
U članu 5 utvrđena je obaveza organa lokalne uprave nadležnog za poslove budžeta da vodi evidenciju o zaradama lokalnih službenika i namještenika na način i sa sadržinom uređenom članom 37 Zakona o zaradama zaposlenih u javnom sektoru.  
U članu 6 utvrđen je datum prestanka važenja ranije odluke. 
Članom 7 utvrđen je rok stupanja na snagu ove odluke i odložena njena primjena do 01.januara 2019. godine radi stvaranja pravnih pretpostavki za implementaciju.  

Na osnovu izloženog, predlaže se Skupštini Glavnog grada da donese Odluku o zaradama lokalnih službenika i namještenika u Glavnom gradu.